Diari Oficial de la Generalitat Valenciana


Sumari del DOGV 7622, del 24-09-2015 (2015/7648)

Notificació de la sentència dictada en el procediment ordinari número 733/2011.
-------------------------------------------------------------------------------

### Dades del document

Número de DOGV
:   7622

Data del DOGV
:   24-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7648


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el procediment ordinari número 733/2011. [2015/7648]  
Procediment ordinari 000733/2011-P  
Demandant: María Isabel Jiménez Martínez.  
Procurador: Alberto Pérez Gozálvez.  
Demandat: Promociones Fraderi, SL, Francisco de la Mano, SL, (per edictes), i Francisco José de la Mano Carballo, B-97382956, B-96850086 i 95369680-N.  
Adreça: carrer Pau Casals, 9, 08008 Cabrils (Barcelona), i carrer Mestre Serrano, 10, baix, Massanassa.  
M. Pilar Lluna Gascó, secretària del Jutjat de Primera Instància número 4 de Catarroja (València), faig saber que, davant d'este jutjat i secretaria del meu càrrec, se seguixen les actuacions del procediment ordinari 733/2011, a instàncies de María Isabel Jiménez Martínez, contra Promociones Fraderi, SL, Francisco de la Mano, SL, i Francisco José de la Mano Carballo. S'hi ha dictat la sentència de data 25 de maig de 2015, la part dispositiva de la qual és, literalment, com seguix:  
  
«Dispositiva  
Estime parcialment la demanda interposada per María Isabel Jiménez Martínez, contra les entitats Promociones Fraderi, SL, i Francisco de la Mano, SL, i contra Francisco José de la Mano Carballo. Declare que, en l'edifici situat a Alberic, València, plaça de la Constitució, número 1, planta 1a, porta 6, hi ha vicis de construcció deguts a l'execució defectuosa de l'obra, en matèria d'instal·lació elèctrica. Concretament, en la instal·lació elèctrica de baixa tensió, imputable als demandats, i en la instal·lació elèctrica de mitjana tensió, imputable únicament a l'entitat Promociones Fraderi, SL. Declare que la demandada Promocions Fraderi, SL, ha incomplit parcialment el contracte de venda del pis.  
Condemne, solidàriament, els demandats a fer-se càrrec i a costa seua de totes les reparacions necessàries per a corregir els defectes constructius per la instal·lació elèctrica de baixa tensió deficient, en el termini de tres mesos, comptador des de la notificació de la sentència ferma. Si no ho fan, es condemna, solidàriament, la part demandada al pagament de la quantitat equivalent al cost de reparació en el moment de l'execució, incloses despeses i interessos legals.  
  
Condemne l'entitat Promociones Fraderi, SL, a indemnitzar la part actora en la quantitat que resulte en la fase d'execució de la sentència, d'aplicar 100 - mensuals, des del mes de gener de 2009 fins al dia en què la vivenda propietat de l'actora tinga el subministrament elèctric corresponent, de manera que siga funcional i habitable, com insta l'actora.  
Cada part ha d'abonar les costes causades a instàncies seues, i les comunes a mitges.  
Notifiqueu esta resolució a les parts, i feu-los saber que no és ferma, i que s'hi pot interposar un recurs d'apel·lació davant de l'Audiència Provincial de València, per escrit, en el termini de 20 dies comptador des de l'endemà de la notificació. És un requisit necessari per a recórrer, per la Llei Orgànica 1/2009, de 3 de novembre, complementària de la Llei de reforma processal per a la implantació de la nova oficina judicial, la consignació, en el compte de depòsits i consignacions d'este jutjat, obert en el Banc Espanyol de Crèdit, de la quantitat de 50 euros. S'ha d'indicar en el resguard de l'ingrés que es tracta d'un recurs, i el codi 02, i indicar, com a tipus de recurs, civil apel·lació. S'ha d'acreditar per mitjà de l'aportació del justificant bancari.  
  
Així ho disposa, mana i firma.»  
I, perquè conste i perquè servisca de notificació al codemandat rebel, Francisco de la Mano, SL, el domicili del qual s'ignora, en la forma establida en l'article 497.2 de la Llei d'Enjudiciament Civil, en relació amb el 164 del mateix text legal, s'expedix este edicte, que s'ha de fixar en el tauler d'anuncis d'este jutjat i de publicar en el Diari Oficial de la Comunitat Valenciana.  
  
Catarroja, 16 de setembre de 2015.- La secretària judicial: M. Pilar Lluna Gascó.